鹿角十斤 龟板五斤 枸杞二斤 人参一斤。先将鹿角龟板锯截刮净,水浸,桑火熬炼成胶,再将人参枸杞熬膏。合入。每晨酒服三钱。
〖方歌〗曰:龟鹿二仙最守真,补人三宝精气神,人参枸杞和龟鹿,益寿延年实可珍。李中梓曰:人有三奇,精气神,生生之本也,精伤无以生气,气伤无以生神,精不足者补之以味,鹿得天地之阳气最全,善通督脉,足于精者,故能多淫而寿。龟得天地之阴气最具,善通任脉,足于气者,故能伏息而寿,二物气血之属,味最纯厚,又得造化之元微,异类有情,竹破竹补之法也。庶几龟鹿之年矣,故曰二仙。